Publication: Magyar Közlöny
Issue: MK-2003-67 (Year: 2003, Number: 67)
Era: 1990-2004
Section: 17 2/1982. (II. 22.) KPM rendelet a veszélyes áruk nemzetközi belvízi szállításáról szóló szabályzatról.
Paragraph Index: 669

3. A legnagyobb merülés jelölése 3.1 A hajón – a kishajó kivételével – jól láthatóan és letörölhetetlenül jelölni kell a legnagyobb merülést. Ezek a jelek a merülési jelek, amelyeket az illetékes hatóság felügyelete alatt mindkét oldalra fel kell vinni a fõbordasíkban. 3.2 A merülési jel középen vízszintes merülésvonallal metszett körgyûrû –- és szükség szerint, ha a hajó rendeltetésszerûen különbözõ hajózási zónákban közlekedik – kiegészítõ merülésvonalakból áll. A körgyûrû középpontjának a fõbordasíkban kell lennie. A merülésvonal annak a körgyûrût metszõ vízszintes vonalnak az alsó éle, amely a körgyûrû középpontján halad át. A kiegészítõ merülésvonal alsó éle a megfelelõ hajózási zónára meghatározott szabadoldalnak felel meg. A kiegészítõ merülésvonalakat a fõ merülésvonallal függõleges vonallal összekötve a körgyûrû közepétõl nézve az orr felé kell felvinni. A 2. és 3., vagy csak a 3. hajózási zónában közlekedõ hajóra a körgyûrû felvitele nem kötelezõ. 3.3 A merülési jelnél a körgyûrû és a vonalak szélessége 30 mm, a körgyûrû külsõ átmérõje 200 mm, a körgyûrût metszõ vízszintes vonal hossza 30 mm, a kiegészítõ merülésvonal hossza 150 mm. A zónát jelölõ számok mérete 60 × 40 mm (1. ábra). A szabadoldal kijelölésére illetékes hatóságok jelüket a hajótesten feltüntethetik. A merülési jel és a köbözési jel összevonható. Ebben az esetben a körgyûrût metszõ merülésvonal (illetve körgyûrû nélküli több merülésvonalnál a legfelsõ vonal) szélessége 40 mm.

Source: https://magyarkozlony.hu/hivatalos-lapok/6a757e0e85b5397973c2a3ba6e8ac122d3a767c2/dokumentumok/3dac3f5e08740dc13323747680366a6404c5309e/letoltes